DE CORNEILLE DE SCHEPPER. 179 



tience, et que je n'avoye demandé de luy aultre chose. Lors Imbrahini , 

 voyant que le seigneur Aloisio se mectoit de plus en plus en colère, et 

 usoit de paroUeshaultaines, et que je luy respondois brusquement : Vous 

 n'avez, dict-il, soy tournant vers moy, commission de vostre roy de tenir 

 ces propos; qu'il vous suffise d'avoir impétré, et gardes vous de n'in- 

 fraindre et changer toutte chose. Par quoy, considérant le peu de fonde- 

 ment qu'il y avoit aux parolles de ces gens, ausquelles je pensoy debvoir 

 estre creu comme à l'Évangille, modérant quelque peu ma colère, je res- 

 pondeis que j'avoy tenu les propos que dessus, non en intention de reculer 

 la paix jà faicte , mais affin de pouvoir rapporter bonnes nouvelles à la 

 royne Marie, vers laquelle je me debvois acheminer, et que partant mes 

 propos ne debvoient estre ainsy interprétez, oultre ce que ne se trouveroit 

 en iceulx contre la paix , et dont je me deusse repentir. Et lors Imbrahim, 

 en sousriant : Cestuy cy, dict-il, retombe tousiours sur ses pattes, aussy 

 entende je bien ceste manière de parler dont il use, disant qu'il retourne 

 vers la royne Marie ; et se tournant vers le seigneur Hiérosme , il luy dict, 

 en langaige sclavonien, qu'il m'asseurast qu'il observeroit sa parolle, et 

 que je n'en doubtasse aulcunement. et que Aloisio Grity feroit tout ce 

 qu'il luy commanderoyt, et non aullrement. Cependant je continuay mon 

 propos touchant l'affaire de la royne Marie avecq ledict Aloisio, lequel 

 finablement nous déclara que Imbrahim estoit appelle aultre part , et 

 suyvant ce, ledict Imbrahim se leva, et nous déclara qu'il feroit despes- 

 cher et nous envoyeroit les lettres qu'on nous debvoit apporter, ensemble 

 que tousiours il observeroit ce qu'il nous avoit promis, et que n'en fus- 

 sions en aulcune doubte; et nous rescommandantz en la garde de Dieu, 

 nous luy avons baisé la robbe. Le seigneur Hiérosme se rescommanda à 

 luy comme son filz, mais je ne me suis rescommandé ny comme filz ny 

 comme esclave. 



XXV». — Estant adverty que l'ambassadeur de Venize envoyoit lettres 

 à Ragusio, je me préparois de rescripre en ciffres, que l'Empereur m'a 

 donnés, au roy Ferdinande ce que s'ensuyt, sçavoir : que la paix estoit 

 conclue entre le grand Empereur et Sa Majesté; que ce qu'il avoit au 

 royaulme d'Hongrie luy demeuroit; que le douaire se restitueroit à la 



